
ประกาศองค์การบริหารส่วนตำบลควนพัง
เรื่อง สอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสิ่งสาธารณูปโภค   
 ประจำปีงบประมาณ พ.ศ.๒๕๕๔
                         ด้วยองค์การบริหารส่วนตำบลควนพัง    มีความประสงค์จะสอบราคาจ้างก่อสร้างที่ดินและสิ่งก่อสร้าง ประเภทค่าก่อสร้างสิ่งสาธารณูปโภค     รายละเอียดดังนี้
                      โครงการก่อสร้างท่อเหลี่ยมถนนสายไสขาม ซอย ๑ หมู่ที่ ๔ ตำบลควนพัง โดยทำการก่อสร้างท่อเหลี่ยม คสล.  ๑  ช่องทาง  ขนาด ๒.๑  x  ๒.๑ x  ๖ เมตร  ( กว้าง x สูง x ยาว )   ตามแบบที่ อบต.  ควนพัง กำหนดและติดตั้งป้ายประชาสัมพันธ์โครงการ      
                      ราคากลางของงานก่อสร้างในการสอบราคาครั้งนี้ เป็นเงิน   ๒๒๖,๐๐๐  บาท       ( -เงินสองแสนสองหมื่นหกพันบาทถ้วน - )  ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังมิได้
                          ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการ
บริหารราชการส่วนท้องถิ่นในขณะที่ยื่นซองสอบราคา
๓. ไม่เป็นผู้ได้รับเอกสิทธิ์หรือความคุ้มครอง ซึ่งอาจปฏิเสธไม่ยอมรับขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔.ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา 
ให้แก่องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
๕. มีผลงานก่อสร้างประเภทเดียวกัน ในวงเงินไม่น้อยกว่า    ๙๐,๘๐๐  บาท
                                  กำหนดดูสถานที่ก่อสร้าง  ในวันที่ ๑   มิถุนายน  ๒๕๕๔   ระหว่างเวลา  ๑๐.๐๐ น . ถึง ๑๒.๐๐ น. โดยออกเดินทางพร้อมกัน ณ ที่ทำการองค์การบริหารส่วนตำบลควนพัง และกำหนดรับฟังคำชี้แจงรายละเอียดเพิ่มเติมในเวลาเดียวกัน ณ สถานที่ก่อสร้าง ผู้ไม่มาดูสถานที่ก่อสร้างตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับองค์การบริหารส่วนตำบลควนพังภายหลังมิได้ 
-/กำหนดยื่นซอง...
                                                                                -๒ -
กำหนดยื่นซองสอบราคา  ในวันที่ ๒๔ พฤษภาคม ๒๕๕๔ ถึงวันที่  ๖ มิถุนายน ๒๕๕๔ โดยระหว่างวันที่  ๒๔  พฤษภาคม  ๒๕๕๔  –  ๖  มิถุนายน ๒๕๕๔ ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา ณ ส่วนการคลังองค์การบริหารส่วนตำบลควนพัง และในวันที่ ๗มิถุนายน  ๒๕๕๔ ตั้งแต่เวลา ๑๐.๓๐ น. – ๑๑.๐๐ น. ณ  ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์) ในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคาส่งทางไปรษณีย์ให้ถึงองค์การบริหารส่วนตำบลควนพังก่อนพ้นกำหนดยื่นซองสอบราคาทั้งนี้องค์การบริหารส่วนตำบลควนพังจะถือวันและเวลาที่องค์การบริหารส่วนตำบลควนพังได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่ ๘ มิถุนายน  ๒๕๕๔  ตั้งแต่เวลา ๑๓.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  
    

ผู้สนใจติดต่อขอซื้อเอกสารในราคาชุดละ ๒,๐๐๐ บาท ได้ที่องค์การบริหารส่วนตำบล     ควนพัง ระหว่างวันที่  ๒๔ พฤษภาคม ๒๕๕๔ ถึงวันที่  ๖ มิถุนายน  ๒๕๕๔  ตั้งแต่เวลา ๐๘.๓๐ – ๑๖.๓๐ น. ในวันเวลาราชการ หรือสอบถามทางโทรศัพท์หมายเลข ๐๗๕-๗๕๙๒๘๔

ประกาศ ณ วันที่    ๒๔   เดือน  พฤษภาคม  พ.ศ. ๒๕๕๔
                                        (ลงชื่อ)       ธรรมพิทย์  รอดบัวทอง
                             (นายธรรมพิทย์  รอดบัวทอง)

       นายกองค์การบริหารส่วนตำบลควนพัง
